02.+Clasificarea+sistemelor+electronice+de+calcul

= Clasificarea sistemelor electronice de calcul  = = = = = = = Dată fiind varietatea mare sub care se prezintă sistemele electronice de calcul s-a impus o clasificare a acestora ţinând seama de o serie de criterii printre care: tipul unităţii centrale de prelucrare şi comandă; capacitatea de memorare (atât a memoriei interne cât şi a celei externe); viteza de prelucrare; viteza de transfer a datelor dintre memoria internă si unităţile periferice; domeniul de folosire; configuraţia unui sistem electronic de calcul; numărul utilizatorilor ce pot lucra simultan la calculator; costul echipamentului etc.Ţinând seama de toate aceste criterii, sistemele electronice de calcul se grupează în patru clase după cum urmează: - supercalculatoare; - mainframe; - minicalculatoare; - microcalculatoare. **Supercalculatoarele** sunt sisteme electronice de calcul dotate cu resurse fizice (hardware) şi logice (software) deosebite. În arhitectura acestora se pot distinge peste 8 unităţi centrale de prelucrare care pot să execute peste 1 bilion de instrucţiuni pe secundă. Acestea pot fi utilizate în prelucrări extrem de complexe a datelor, vizând domenii cum sunt: prognoza vremii; exploatări petroliere; conservarea energiei; seismologie; reactoare nucleare; criptografie; simulări din aria energie nucleare; proiectarea aeronavelor si altele. Acest tip de calculator este foarte scump. Cercetări şi proiectări în industria supercalculatoarelor se realizează în SUA şi Japonia. **Calculatoarele mainframe** sunt sisteme electronice de calcul foarte puternice, destinate să satisfacă cerinţele de prelucrare automată a datelor de la mari organizaţii, amplasate într-un cadru ce poate fi controlat. Aceste calculatoare se caracterizează prin : o unitate centrală foarte rapidă şi complexă, putând fi formată din mai multe unităţi de prelucrare; capacitate foarte mare a memoriilor interne şi externe; viteza de prelucrare foarte mare (de zeci şi sute de milioane de instrucţiuni pe secundă); permit lucru simultan a sute şi chiar mii de utilizatori; cost foarte ridicat. Calculatoarele mainframe necesită instalaţii şi proceduri de menţinere în funcţiune, deoarece nu pot fi conectate direct la reţeaua de energie electrică. Funcţionând în regim non-stop, solicită un acces controlat la date şi trebuie să aibă un sistem de protecţie adecvat. Calculatoarele din această categorie se împart în calculatoare mici, medii şi mari, în funcţie de mărime şi putere, fiind utilizate în spitale, bănci, sau alte domenii care necesită prelucrări mari a datelor. **Minicalculatoarele** sau calculatoare de capacitate medie au cunoscut o dezvoltare începând cu anul 1960. Principalele caracteristici ale acestei clase de calculatoare sunt: pot fi dotate cu unu sau două procesoare electronice; capacitatea memoriei interne situată între 1 şi 5 MO iar cea a memoriei externe între 4 şi 64 MO; viteza de prelucrare situată între 1 şi 10 milioane de instrucţiuni pe secundă; sunt dotate cu unităţi de memorie externă rapide şi de mare capacitate (unităţi de discuri, de bandă magnetică); permit lucru simultan a mai multor utilizatori, unitatea centrală putând fi conectată cu mai multe terminale (între 5 şi 100). Arhitectura minicalculatoarelor este compusă din module funcţionale de bază interconectate prin una sau mai multe magistrale şi un sistem de intrare/ieşire. Sunt utilizate în automatizări industriale, prelucrări de texte, transmisii de date între sisteme aflate în locaţii diferite, aplicaţii multiutilizator. **Microcalculatoarele** numite şi calculatoare personale sunt sisteme electronice de calcul ce utilizează un microprocesor ca o componentă de bază a unităţii centrale de prelucrare şi care pot fi utilizate la un moment dat de către o singură persoană. Alte caracteristici ale microcalculatoarelor ar fi: o arhitectură relativ simplă, capacitatea de memorare relativ mică (de la 640 KO la 64 MO) cu posibilităţi de extindere; viteza de prelucrare de la 0,5 la 4 milioane de instrucţiuni pe secundă (MIPS) cu tendinţă de creştere accentuată; posibilitatea de folosire a microcalculatoarelor în reţea; cost relativ mic. În funcţie de cum sunt asamblate microcalculatoarele, distingem următoarele tipuri: <span style="font-family: 'Times New Roman',Times,serif; font-size: large;">- Desktop – carcasa unităţii centrale este asamblată orizontal pe birou, monitorul fiind situat pe unitatea centrală; <span style="font-family: 'Times New Roman',Times,serif; font-size: large;">- Tower - carcasa unităţii centrale este asamblată vertical pe birou, monitorul fiind situat lângă unitatea centrală; <span style="font-family: 'Times New Roman',Times,serif; font-size: large;">- Laptop – unitatea centrală este cu tastatura, mouse-ul şi monitorul.